
Aml-feddwl/ Amlieithrwydd

Bore da/ prynhawn da, yn y cyflwyniad yma byddaf yn trafod aml-feddwl ac amlieithrwydd. 

Manteision dwyieithrwydd ac amlieithrwydd

Yn ôl cyngor Sir Gâr (2024), mae dwyieithrwydd yn cryfhau gallu gwybyddol ac mae’r Cyngor yn awgrymu bod pobl sydd â dwy iaith yn tueddu at fod yn fwy creadigol ac hyblyg eu meddwl. Mae’r Cyngor yn nodi bod pobl â dwy iaith yn fwy meddwl agored ac yn ei weld yn haws ffocysi ar amryw o dasgau gwahanol ar yr un pryd. O fewn siwrnal sy’n trafod y buddion gwybyddol sy’n ymwneud â dwyieithrwydd (Marian a Shook, 2012), nodir bod y buddion yn dechrau dangos i blentyn mor ifanc â 7 mis. Mae ymchwil, a ganolbwyntiodd ar blant o fewn amgylchedd dwyiaith ac uniaith, yn awgrymu bod plentyn dwyiaith yn gallu addasu’i hun i sefyllfa yn well na plentyn uniaith. Roedd yr ymchwilwyr wedi dod i’r casgliad bod plentyn dwyieithog â manteision sydd tu hwnt i fanteision dim ond iaith yn unig. I gefnogi hyn fe wnaeth ymchwil Ellen Bialystock (BBC, 2016) ddod i’r casgliad bod effeithiau alzheimers yn cael ei oedi 5 mlynedd ym mhobl sy’n ddwyieithog i gymharu â pobl uniaith. Cred Bialystok bod hyn yn digwydd oherwyddd bod dwyiaith yn ailweirio’r ymenydd ac yn gwella’r system gweithredol a gallu gwybyddol. Mae hyn yn golygu bod y rhan o’r ymenydd sy’n agored i niwed llawer mwy cryf oherwydd fod y person yn ddwyieithog.

 Ar wefan US Department For Education (n.d), nodir bod plant sy’n cyfnewid rhwng dwy iaith yn datblygu dulliau mwy hyblyg i weithio drwy problemau. Mae’r gallu i siarad dwy iaith yn hybu lefel uwch o feddwl cryno sy’n bwysig wrth ddysgu gwybodaeth (US Department of Education, n.d). Yn 2016 (Woumans, it al) roedd ymchwilwyr wedi asesu effeithiau dwyiaith ar blant o oedran ifanc. Fe wnaethon asesu blant dwyieithog wrth iddynt ddechrau yn ysgol a’u cymharu i blant uniaith. Ar y naill law, blwyddyn yn ddiweddarach, pan wnaethon nhw ail asesu’r plant, roedd y plant ar lefelau ieithyddol, a rheolaeth gwybyddol tebyg. Ond, ar y llaw arall, roedd lefelau deallusrwydd plant dwyieithog wedi cynyddu llawer i gymharu â phlant uniaith.



 
Sut i gefnogi plant sy’n siarad Cymraeg fel iaith ychwanegol?

Ar wefan Supporting Blingualism (2024), nodir bod cefnogaeth oedolyn yn ystod dysgu dwy iaith yn hwb enfawr i blant pan yn datblygu’u hail iaith. Hefyd, drwy chefnogaeth, gall blentyn ddangos mwy o barodrwydd i gymryd rhan mewn gweithgareddau wrth i ymarferwyr eu cefnogi a’u canmol. Hefyd, mae’r wefan yn nodi nad oes dull penodol sy’n gweithio ar gyfer pob plentyn wrth ei gefnogi, a gall ymarferydd gefnogi plentyn drwy ddarganfod pethau amdanynt, ei deulu a’i ddiwylliant. Hefyd, mae’n nodi pwysigrwydd bod iaith gyntaf y plentyn yn cael ei chydnabod gan athrawon a’i hannog i’w defnyddio adref.

Yn ôl wefan Hwb.Gov (2024), dylai ymarferydd hybu cynefindra plentyn â’r iaith Gymraeg drwy sicrhau amgylchedd dwyieithog, tu fewn a thu allan, gyda llyfrau Cymraeg a dwyieithog, caneuon Cymraeg ac hefyd fideos a phosteri Cymraeg o amgylch y dosbarth. Bydd yr adnoddau yma’n ateb yr anghenion continwwm i blant yn y cyfnod sylfaenol. Mae hefyd yn nodi’r pwysigrwydd o ddefnyddio’r iaith Gymraeg o fewn digwyddiadau pob dydd megis amser cofrestru, amser tywydd a amser tacluso. Gall hefyd ddefnyddio’r iaith Gymraeg o fewn ysgolion Saesneg i hybu’r iaith Gymraeg drwy integreiddio’n naturiol i mewn i weithgareddau sy’n digwydd yn ddyddiol, fel hyn bydd yn annog y plant i fod mwy dwyieithog. Mae Hwb.Gov (2024) yn pwysleisio dylai ymarferwyr ddefnyddio’u barn proffesiynol i helpu plant sy’n ddwyieithog ac i wneud y broses yn un bleserus i bawb.

Wrth ddarllen wefan Raisingchildren.net (2023), nodir pwysigrwydd plentyn cefnogaeth yn ystod dysgu dwy iaith adref hefyd. Y mwy o Gymraeg mae plentyn yn clywed neu gweld adref y mwy ymwybdol byddai o’r iaith. Gall rhiant sydd ddim yn siarad Cymraeg ddysgu ambell air a’i cynnwys pan yn siarad a’i plant yn ystod unrhyw adeg sy’n bosibl.




Sut mae dwyieithreydd yn datblygu ymenydd plant?

Ar wefan Michigan State University (2019),trafodir ymchwil gan Bialystock a Michelle Martin Rhee (2004) a oedd yn ymwneud a datblygiad ymenydd plant dwyieithog. Darganfyddwyd bod plant dwyieithog yn fwy llwyddianus yn rhannu gwrthrychau yn ôl siap a lliw na’u cyfoedion uniaith. Mae hyn yn awgrymu fod profiad dwyieithog yn gwella canolfan gorchymyn y corff ac yn rhoi’r gallu i gynllunio, datrys problemau a chyflawni tasgau mwy heriol yn feddyliol. Mae’r tasgau hyn yn cynnwys newid canolbwyntiad a dal gwybodaeth yn y meddwl, er enghraifft cofio dilyniannau cyfeiriadau yn ystod y diwrnod. Cred Bialystock a Rhee fod llawer o fanteision i ymenydd pobl ddwyieithog.

O fewn erthygl ‘The cognitive benefits of being bilingual’ (Viorica Shook a Anthony Shook, 2012), nodir bod buddion dwy iaith yn effeithio’n bositif gydol oes ac yn galluogi pobl prosesu gwybodaeth yn well ac atal dirywiad gwybyddol. Mae’r effeithiau positif hefyd yn ymwneud â phobl sy’n dysgu ail iaith yn hwyrach y neu bywydau. Yn ôl yr erthygl, mae gan bobl ddwyieithog ymwybyddiaeth metaieithyddol gwell, cof gwell, sgiliau gofod gweledol gwell a chreadigrwydd gwell. Mae’r manteision gwybyddol, niwral a chymdeithasol o fewn pobl dwyieithog yn amlygu bod angen ystyried sut mae’n ffurfio’r gweithgareddau a strwythur yr ymenydd.

O fewn erthygl a oedd yn dadansoddi effeithiau gwyddonol dwy iaith ar yr ymenydd (Pliatsikas it al, 2020), nodir bod ardal mater llwyd llawer mwy o fewn ymenydd plentyn dwyieithog i gymharu â phlentyn uniaith. Mater llwyd yw’r meinwe sy’n hanfodol ar gyfer gweithrediadau arferol o ddydd i ddydd sy’n dechrau yn ystod llencyndod. Mae’r data yn awgrymu bod ymenydd dwyieithog ac uniaith yn datblygu’n wahanol ac mae yna wahaniaethau rhwng adeiladwaith ymenydd y ddau grwp.





What’s more, the attention and aging benefits discussed above aren’t exclusive to people who 
Meddwl dargyfeiriol

Yn ôl y National Institutes for Health (2023), mae plant dwyieithog ac uniaith yn debyg yn eu sgiliau meddwl dargyfeiriol. Mae ymchwil hyd yn oed yn awgrymu gall blant uniaith ddangos lefelau uwch o feddwl dargyfeiriol i gymharu â phlant dwyieithog. Ar wefan Texas University (2016), maent yn trafod manteision meddwl dargyfeiriol. Un mantais yw ei fod yn agor posibiliadau o ffyrdd arloesol i ddatrys problemau cymhleth, ac i oresgyn tueddiadau dysgwyr ifanc o weithio o fewn cyfyngiadau arferol. Mae hefyd yn magu dealltwriaeth empathetig a gwerthfawrogiadau o wahanol safbwyntiau. Gall annog chwilfrydedd, cymryd risg, dyfalbarhad ac hunan mynegiad. Hefyd, fel nodwyd eisioes uchod mae’n datblygu sgiliau creadigol i blant ifanc. 

Cafodd y cysyniad o feddwl dargyfeiriol ei ddarganfod gan J.P Guilford yn 1956 ac fe ddywedodd, “meddwl dargyfeiriol yw’r broses o gynhyrchu syniadau gwahanol a phosibiliadau agored, digymell a dulliau llifo rhydd.” Cred bod disgyblion wedi’u hannog i ddilyn y dull uniongyrchol i’r atebion cywir. Galwyd hyn yn feddwl cydgyfeiriol (Edutopia, 2023). Mae gwefan Edutopia (2023) yn nodi bod meddwl dargyfeiriol yn galluogi plant ifanc i weld problem neu gysyniad drwy wahanol safbwyntiau a’u helpu i greu llawer o ddatrysiadau gwahanol drwy ddefnyddio sgiliau creadigol. Hefyd, o achos nad oes ateb cywir neu anghywir, gall hybu meddwl agored sy’n arwain tuag at ddatrysiadau gwell.






Cysylltiadau â rhaglenni a fframweithiau blynyddoedd cynnar.

Ar wefan The Conversation (2017) nodir bod rhan fwyaf o ysgolion Cymru yn defnyddio strategaethau i hyrwyddo dwyieithogrwydd drwy gyfnewid rhwng y Gymraeg a’r Saesneg yn aml yn ystod gwersi. Hefyd nodir ei fod yn amlwg po fwyaf o Gymraeg mae plentyn yn clywed adref ac yn ysgol po fwyaf rhugl byddai ac ni fyddai’n amharu ar eu gwaith.

Ar wefan Gov.Wales (2023) maent yn trafod y fframwaith ar gyfer y iaith Gymraeg a gafodd ei gyflwyno i ysgolion Saesneg yn 2022. Mae’r fframwaith hyn ar gyfer ymarferwyr o fewn ysgolion Saesneg i’w hymglymu â pharatoi, asesu ac adolygu’r iaith Gymraeg yn y cwricwlwm. Bydd hyn yn eu helpu i ddatblygu dealltwriaeth o beth sy’n cael ei ddysgu o fewn ysgolion Cymraeg. Mae’r fframwaith yma’n cefnogi deunyddiau, adnoddau ac addysgu proffesiynol i gynorthwyo ysgolion wrth ddysgu Cymraeg.

Yn 2011, fe wnaeth llywodraeth Cymru gyflwyno deddfwriaeth safonau’r iaith Gymraeg. Mae hyn yn fframwaith sy’n gorfod cael ei defnyddio ledled Cymru fel bod yr iaith Gymraeg yn cael ei thrin yr un mor deg a Saesneg (Natural Resources Wales, 2023). Mae Llywodraeth Cymru yn gobeithio cael 1 miliwn o siaradwyr Cymraeg erbyn 2050 ac wedi addo llawer o ddeddfwriaethau a pholisiau newydd i hybu twf yr iaith.

